Ta ütleb sulle, et sinu kodulehe tekstis peab põhiline fookus olema soovitud märksõnal ja neid märksõnu kordama nii tihedalt kui võimalik. Kui ta hakkab rääkima, et selle sõna optimaalne märksõnatiheduse näitaja (density) peaks olema 14,2%, siis hakka parem kohe uut konsultati otsima. Mina arvan, et  iga Google tehnoloog on tõenäoliselt arukam kui keskmine SEO konsultant ja sellisele petuskeemile jõutakse varem või hiljem jälile. Soovitus sulle - parem kirjuta teksti, mida inimestele meeldib lugeda ja lihtsalt linkimise asemel kirjuta ise rohkem teksti, et otsingumootoritelt paremaid positsioone välja teenida. Loomulikult need märksõnad peavad veebilehe tekstis olema, aga proovi neile anda "loomulik kõla".